Kongstedlund
Kongstedlund, (1469 Kongeslevlund, 1. led Kongerslev, 2. led lund 'lille skov'), til ca. 1590 Kong(e)slevlund, hovedgård ved Kongerslev, 25 km sydøst for Aalborg. Gården er nævnt 1469 i slægten Bjørns eje. 
Hovedbygningen ligger på et voldsted omgivet af grave. Hovedfløjen i vest er et grundmuret renæssancehus i to etager over en høj kælder, opført 1592 for Niels Axelsen Juul; den prægtige sandstensportal er dog fra 1640. Den grundmurede sydfløj har en forlængelse i bindingsværk fra ca. 1772.
160 ha omkring Kongstedlund blev fredet i 1961.